הכנה לטיפול ברפואה סינית

שלום,

הנה כמה הנחיות כלליות לקראת הטיפולים, שיעזרו לנו לתהליך מיטבי.

1. אכלו משהו: לא כדאי להגיע לטיפול מפוצצים מארוחה כבדה, אבל גם לא כדאי להגיע על בטן ריקה. ודאו שאכלתם ושתיתם משהו היום.
2. בגדים נוחים: במהלך הטיפול ייתכן שאצטרך גישה לירכיים, לגב, לבטן או לזרועות. אנא הגיעו בבגדים משוחררים שאפשר להפשיל או להזיז. אם זה לא אפשרי לא נורא, תמיד אפשר להסיר את הבגד המפריע, יש בקליניקה שפע של שמיכות לכיסוי.
3. בדיקות: אנא הביאו איתכם כל מה שרלוונטי לבעיה שבה תרצו עזרה- בדיקות דם, צילומים, סיכום אשפוז, רשימת התרופות והתוספים שאתם נוטלים.
4. כדאי תמיד להגיע כמה דקות קודם, למצוא את הקליניקה בנחת, יש ספות נוחות בלובי. משך הטיפול כ50 דקות, אבל אשמח אם תשריינו שעה שלמה ביומן- לפעמים יש צורך בעוד כמה דקות.
5. עלות הטיפולים היא 200 ₪ לכל טיפול. אפשר לשלם לי מראש על כמה טיפולים או בסיום כל טיפול, אפשר במזומן, בהעברה בנקאית, בביט או בפייבוקס.
6. כל טיפול עשירי ניתן בחינם. לא ניתן להמיר זאת ב10% הנחה על כל טיפול, מטרת המדיניות הזו היא לעודד אותך להתמיד בטיפולים.
7. ביטולים: על ביטול בתוך פחות מ24 שעות ייגבו 50% מדמי הטיפול, כלומר 100 ₪.
8. מהלך הטיפול: את הטיפול נתחיל בשיחה קצרה, בה אשמע מה שלומך ואיך אפשר לעזור, ואשאל המון שאלות על מנת להגיע לאבחנה מדויקת. לאחר מכן נעבור למיטת הטיפולים. ייתכן שאצטרך לגעת בכמה נקודות לצרכי אבחנה, להסתכל על הלשון או לבדוק את הדופק. לאחר מכן יתבצע דיקור. אני אסביר שלב שלב תוך כדי, נעשה את זה בקצב שלך. אין ממה לחשוש. המחטים צריכות להישאר בגוף כ20-30 דקות. בזמן הזה זו בחירה שלך אם לנמנם, לשוחח איתי או להאזין למוזיקה...

נתראה בקרוב!

חמד